10. ΝΟΜΟΘΕΤ.ΔΙΑΤΑΓΜΑ υπ’ αριθ.324 της 19/19 Απρ. 1947 Περί αναπροσαρμογής ενίων περιοδικών υποχρεώσεων Ελληνικού Δημοσίου. Άρθρον μόνον.-1.Τα κατά το άρθρ. 1 παρ. 1 και άρθρ. 2 του Α.Ν. 491 της 30/31 Ιουλ. 1945 από του οικον. έτους 1946-1947 και εφεξής χαριστικώς καταβαλλόμενα ποσά αναπροσαρμόζονται εκάστοτε επί συντελεστήν οριζόμενον δια πράξεως του Υπουργικού Συμβουλίου. 2.Εις τα φυσικά και νομικά πρόσωπα ή καθιδρύματα εν Ιονίοις Νήσοις τα δικαιούμενα εις παροχάς επί τη βάσει των συνθηκών περί παραχωρήσεως των Ιονίων Νήσων ή εξ ειδικών Νόμων καταβάλλεται από του οικον. έτους 1946-1947 και εφεξής χαριστικώς το δια το έτος 1940-1941 καταβληθέν εκάστω δικαιούχω εις δραχμάς ποσόν, μη υπερβαίνον το ποσόν δραχμών εξακοσίων τριάκοντα πέντε χιλιάδων ετησίως, αναπροσαρμοζόμενον εκάστοτε επί συντελεστήν οριζόμενον δια πράξεως του Υπουργικού Συμβουλίου. 3.Εν η περιπτώσει ήθελον αναβιώσει αι προ του Α.Δ. 18/1944 οφειλαί του Δημοσίου και η αναπροσαρμογή αυτών αποδώση ποσόν ανώτερον του κατά τας προηγουμένας παραγράφους καταβαλλομένου, δύναται εν λόγω ή εν μέρει να καταργηθή η περαιτέρω χαριστική καταβολή δια πράξεως του Υπουργικού Συμβουλίου, εάν δε η αναπροσαρμογή αποδώση μικρότερον ποσόν, δύναται να εξακολουθήση καταβαλλόμενον εν όλω ή εν μέρει το ανωτέρω προβλεπόμενον ποσόν δι’ ομοίας πράξεως. 4.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 